b'\n_START_ARTICLE_\n220 \xc5\xa0tefanija\n_START_SECTION_\nOdkritje\n_START_PARAGRAPH_\nAsteroid je odkril avstrijski astronom Johann Palisa (1848 \xe2\x80\x931925) 19. maja 1881 na Dunaju. To je bilo njegovo prvo odkritje asteroida po odhodu iz Pulja . Poimenovan je po princesi \xc5\xa0tefaniji Belgijski (1864 \xe2\x80\x93 1945), ki se je poro\xc4\x8dila v letu odkritja asteroida.\n_START_SECTION_\nLastnosti\n_START_PARAGRAPH_\nAsteroid \xc5\xa0tefanija obkro\xc5\xbei Sonce v 3,60 letih. Njegova tirnica ima izsrednost 0,258, nagnjena pa je za 7,586 \xc2\xb0 proti ekliptiki. Premer asteroida je 31,12 km, okoli svoje osi se zavrti v 18,198 h ._NEWLINE_Asteroid ka\xc5\xbee lastnosti asteroidov tipa X (tip P je podtip) in C.'